Neyruz FR

Neyruz (malnova germanlingva nomo Rauschenbach) estas komunumo en la distrikto Sarino en Kantono Friburgo, Svislando. Ĝi havis 2126 loĝantojn je la 31-a de decembro 2010.

 Geografio 
Neyruz situas en la Friburga Mezlando ĉe la norda bordo de la rivero Glano, proksimume 7 kilometrojn sudokcidente de la kantonĉefurbo Friburgo. La komunumo konsistas el la vilaĝo Neyruz kun la kvartaloj Le Rosset, Le Marchet kaj La Croix, kaj la setlejoj Le Plan kaj Nierlet-le-Toit.Fonto: Reta mapo 1:20000 de Swisstopo

La teritorio de la komunumo etendiĝas sur areo de 5,54 km², de kiuj 26,0% estas kovritaj de arbaro, 57,8% servas por agrikulturo kaj 13,3% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Neyruz limas en nordo al Avry, en nordoriento al Matran, en sudoriento al Hauterive, en sudokcidento al Cottens, kaj en okcidento al La Brillaz.

 Trafiko 
Tra Neyruz pasas la kantona ĉefvojo n-ro 155 de Friburgo al Romont. La plej proksima alveturejo al la svisa aŭtovojo A12 situas proksimume 2 kilometrojn nordoriente de la komunumo en Matran. Per stacidomo ĉe la trajnlinio de Svisaj Federaciaj Fervojoj de Friburgo al Laŭzano la komunumo estas konektita al la publika transportreto.

 Historio 
La unua dokumenta mencio de Neyruz datiĝas el la jaro 1137 kiel Nuerus. Sur roka monteto dum la frua mezepoko ekzistis fortikaĵo. Neyruz dum mezepoko apartenis al la Senjorujo Arconciel. Ekde la mezo de la 15-a jarcento Neyruz apartenis sub la Novurba Flago al la Malnova Kamparo de Friburgo. Ekde la Helveta Revolucio de la jaro 1798 ĝis la akcepto de la nova kantona konstitucio en la jaro 1848 Matran apartenis al la distrikto Friburgo, tiam ĝi estis atribuita al la distrikto Sarino.Fonto: Marianne Rolle: Matran en Historia Leksikono de Svislando (2009-07-31)

 Vidindaĵoj 
En la tombejo de Neyruz apud la muro de la preĝejo situas la tombo de la fama svisa artisto kaj skulptisto Jean Tinguely.

 Vidu ankaŭ 
 Aliaj lokoj kun la nomo Neyruz
 Neyruz FR (stacidomo)

 Notoj kaj referencoj 


 Eksteraj ligiloj 

 Oficiala retejo de la komunumo Neyruz

 Bildoj